**ΙΔΡΥΜΑ ΚΩΣΤΑ ΚΑΙ ΕΛΕΝΗΣ ΟΥΡΑΝΗ 2019**

**Τέσσερα (4) βραβεία του Ιδρύματος Κώστα και Ελένης Ουράνη**, με χρηματικό έπαθλο 6.000 ευρώ το καθένα, που απονέμονται οίκοθεν, χωρίς την υποβολή αιτήσεων ή έργων υποψηφίων, κατόπιν προτάσεως των μελών και αποφάσεως του Δ.Σ του Ιδρύματος. Τα βραβεία αφορούν σε έργο ποιητικό, σε έργο αφηγηματικού πεζού λόγου, σε κριτική ή δοκίμιο και σε έργο παιδικής λογοτεχνίας και θα απονεμηθούν τον Δεκέμβριο του 2019. Στην περίπτωση που η βράβευση αναφέρεται στο σύνολο του έργου του συγγραφέα, το χρηματικό έπαθλο ορίζεται στο ποσό των 10.000 ευρώ.

**ΙΔΡΥΜΑ ΠΕΤΡΟΥ ΧΑΡΗ 2019**

**Πέντε (5) βραβεία του Ιδρύματος Πέτρου Χάρη,** με χρηματικό έπαθλο 6.000 ευρώ το καθένα, τα οποία απονέμονται τον Δεκέμβριο του 2019 οίκοθεν, χωρίς την υποβολή αιτήσεων ή έργων υποψηφίων, κατόπιν προτάσεως των μελών και αποφάσεως του Δ.Σ του Ιδρύματος. Τα βραβεία αφορούν κυρίως στους τομείς του διηγήματος, της νουβέλας, του μυθιστορήματος, της ποιήσεως και του δοκιμίου. Στην περίπτωση που η βράβευση αναφέρεται στο σύνολο του έργου του συγγραφέα, το χρηματικό έπαθλο ορίζεται στο ποσό των 10.000 ευρώ.